NORAKSTS

|  |  |
| --- | --- |
| 27.09.2012. | Nr.12/3 |

###### GROZĪJUMI JELGAVAS PILSĒTAS DOMES 2010.GADA 28.JANVĀRA LĒMUMĀ Nr.1/4 „INSTRUKCIJAS „VALSTS BUDŽETA MĒRĶDOTĀCIJU SADALES KĀRTĪBA JELGAVAS PILSĒTAS IZGLĪTĪBAS IESTĀDĒM BĒRNU NO PIECU GADU VECUMA IZGLĪTOŠANĀ NODARBINĀTO PEDAGOGU, PAMATIZGLĪTĪBAS UN VISPĀRĒJĀS VIDĒJĀS IZGLĪTĪBAS PEDAGOGU DARBA SAMAKSAI” APSTIPRINĀŠANA”

(ziņo I.Škutāne)

**Atklāti balsojot ar 10 balsīm PAR –** A.Rublis, A.Garančs, J.Strods, M.Buškevics, D.Olte, A.Ķipurs, L.Gineite, A.Eihvalds, S.Ņevoļskis, M.Galkins, **PRET –**nav**, 3 balsīm ATTURAS** – A.Ļitvinovs, D.Liepiņš, S.Šalājevs,

Saskaņā ar likuma „Par pašvaldībām” 15.panta pirmās daļas 4.punktu, 21.panta pirmās daļas 13.punktu, Izglītības likuma 53.pantu, Ministru kabineta 22.12.2009. noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” un Ministru kabineta 28.07.2009. noteikumiem Nr.836 „Pedagogu darba samaksas noteikumi”,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2010.gada 28.janvāra lēmuma Nr.1/4 „Instrukcijas „Valsts budžeta mērķdotāciju sadales kārtība Jelgavas pilsētas izglītības iestādēm bērnu no piecu gadu vecuma izglītošanā nodarbināto pedagogu, pamatizglītības un vispārējās vidējās izglītības pedagogu darba samaksai” apstiprināšana” pielikumā „Instrukcija „Valsts budžeta mērķdotāciju sadales kārtība Jelgavas pilsētas izglītības iestādēm bērnu no piecu gadu vecuma izglītošanā nodarbināto pedagogu, pamatizglītības un vispārējās vidējās izglītības pedagogu darba samaksai” (turpmāk - instrukcija) šādus grozījumus:

1. Izteikt instrukcijas 2.3.punktu jaunā redakcijā:

„2.3. Jelgavas pilsētas izglītības iestāžu vadītāju, vadītāja vietnieku un atbalsta personāla darba samaksas finansēšanai var izlietot ne vairāk kā 15 % no pilsētai apstiprinātās valsts budžeta mērķdotācijas.”.

1. Papildināt instrukciju ar 2.8. un 2.9.punktu šādā redakcijā:

„2.8. Jelgavas pilsētas izglītības iestāžu vadītāju un vadītāja vietnieku darba samaksas finansēšanai var izlietot ne vairāk kā 12 % no pilsētai apstiprinātās valsts budžeta mērķdotācijas.

2.9. Pedagogiem, kas Eiropas Sociālā fonda projekta ''Pedagogu konkurētspējas veicināšana izglītības sistēmas optimizācijas apstākļos'' ietvaros ir ieguvuši 4. un 5.kvalitātes pakāpi, par viņu veikto pedagoģisko darbu nosaka piemaksu attiecīgi 8 un 12 procentu apmērā no mācību priekšmeta pedagoga mēneša darba algas likmes. Vispārējās izglītības un profesionālās izglītības iestāžu direktoriem un viņu vietniekiem, struktūrvienību vadītājiem izglītības jomā, izglītības metodiķiem, direktora vietniekam metodiskajā darbā Jelgavas pilsētas pašvaldības izglītības iestādē „Jelgavas Valsts ģimnāzija” un pirmsskolas izglītības iestāžu metodiķiem šo piemaksu nosaka no mācību priekšmeta pedagoga mēneša darba algas likmes.”

1. Izteikt instrukcijas pielikumus Nr.1, Nr.2 un Nr.3 jaunā redakcijā no 2012.gada 1.septembra (pielikumi Nr.1, Nr.2 un Nr.3).

Domes priekšsēdētāja vietnieks (paraksts) A.Rublis

NORAKSTS PAREIZS

Kancelejas vadītāja S.Ozoliņa

Jelgavā 2012.gada 27.septembrī